b'\n_START_ARTICLE_\nEiichiro Oda\n_START_PARAGRAPH_\nEiichiro Oda, (Kumamoto, 1. sije\xc4\x8dnja 1975.), japanski crta\xc4\x8d mangi.\n_START_SECTION_\n\xc5\xbdivotopis\n_START_PARAGRAPH_\nKao dijete bio je nadahnut gusarima i ve\xc4\x87 u \xc4\x8detvrtoj godini \xc5\xbeivota ma\xc5\xa1ta o crtanju stripova._NEWLINE_Zapo\xc4\x8deo je svoju stripsku karijeru 1992., sa sedamnaest godina, kad je njegov strip \xe2\x80\x9cWanted!\xe2\x80\x9d dobio brojne nagrade od kojih je najzna\xc4\x8dajnija Jun-Nyuusen, nagrada za drugo mjesto natje\xc4\x8daja Tezuka Awards koji je u suradnji s osobljem odgovornim za \xc4\x8dasopise Weekly Jump i Monthly Jump._NEWLINE_Njegovo prvo djelo, ipak je \xe2\x80\x9cKami Kara Mirai no Present\xe2\x80\x9d (Bo\xc5\xbeji dar iz budu\xc4\x87nosti) izdano u listopadu 1993. godine za izdava\xc4\x8dku ku\xc4\x87u Jump. Njegov je talent Jump primijetio kad je iste godine Oda nagra\xc4\x91en na natje\xc4\x8daju Hot-Step Awards sa svojim radom \xe2\x80\x9cIkki Yakou\xe2\x80\x9d (Put u \xc4\x91avoljoj no\xc4\x87i)._NEWLINE_1994., s devetnaest godina napu\xc5\xa1ta fakultet odlaskom u Tokio gdje studira kao asistent tri autora Jumpa: Shinobu Kaitani (Midoriyama Police Gang), Masaya Tokuhiro (Jungle No Ouja Tar-chan; Mizu no Tomodachi Kapparman) i Nobuhiro Watsuki (Rurouni Kenshin). Tokom prakse je Eiichiro Oda objavio dvije pri\xc4\x8de: \xe2\x80\x9cMonsters\xe2\x80\x9d, 1994. u Autumn Special \xc4\x8dasopisu koji je izlazio po godi\xc5\xa1njim dobima, izradilo ga je osoblje tjednika Jump (Akamaru Jump) i prvu od dvije verzije stripa \xe2\x80\x9cRomance Down\xe2\x80\x9d izdanog 1996. godine u Summer Special \xc4\x8dasopisu, koji kasnije postaje dio njegovog najpoznatijeg rada imena \xe2\x80\x9cOne Piece\xe2\x80\x9d, \xc4\x8dije se prvo poglavlje zove upravo \xe2\x80\x9cRomance Dawn\xe2\x80\x9d, uklju\xc4\x8duju\xc4\x87i i neke iste likove. Nakon nekoliko mjeseci u\xc5\xa1ao je i me\xc4\x91u stranice tjednika Jump s drugim poglavljem stripa \xe2\x80\x9cRomance Dawn\xe2\x80\x9d, objavljenim u izdanju broj 41, 1996. godine._NEWLINE_Njegova gusarska pustolovina \xe2\x80\x9cOne Piece\xe2\x80\x9d pojavljuje se 1997. svojim nastupom, tako\xc4\x91er, u tjednom \xc4\x8dasopisu Jump. Ubrzo je postao i jedan od najpopularnijih stripova u Japanu, s vi\xc5\xa1e od 65 milijuna prodanih kopija._NEWLINE_Autorov najve\xc4\x87i utjecaj je Akira Toriyama (Dragon Ball; Dr.Slump). Eiichiro Oda o\xc5\xbeenjen je djevojkom imena Chiaki Inaba koja je glumila ulogu Nami na kazali\xc5\xa1nim performansama One Piece tijekom sajma \xe2\x80\x9cJump Fest\xe2\x80\x9d.'